# HENSIKT

* Sikre at barnehagen i samarbeid og forståelse med hjemmet, ivaretar barnas behov for omsorg og lek og fremme læring og danning som grunnlag for allsidig utvikling.
* Sikre at alle barn er trygge i barnehagen.
* Sikre at foreldre og andre blir hørt når de har en bekymring rundt en barnehage.

**REFERANSER**

* Barnehageloven med forskrifter
* Veileder om tilsyn i barnehagen

# ANSVAR OG MYNDIGHET

# Barnehagemyndighet er ansvarlig for å ta bekymring rundt en barnehage på alvor, og sette i gang tiltak.

Det kan være nødvendig å foreta hendelsesbasert tilsyn på bakgrunn av bekymringsmeldingen som er gitt tilsynsmyndigheten fra foreldre eller andre.

Rådgiver barnehagemyndighet utreder saken og utarbeider rapport samt ev. innstilling til vedtak etter tilsyn.

Bekymringsmeldinger kan for eksempel gjelde:

* Antall barn i barnehagen / på avdelingene
* Antall voksne i barnehagen / på avdelingene
* Areal (ute og inne)
* Hygieniske krav
* Mistanke om overgrep
* Manglende vedlikehold av bygg og uteområder
* Andre forhold

**Hendelsesbasert tilsyn**

Barnehagemyndighet har anledning til å foreta uanmeldte tilsynsbesøk på bakgrunn av en bekymringsmelding.

Hyppigheten av uanmeldte tilsynsbesøk i en og samme barnehage bør vurderes opp mot behovet for at barnehagemyndigheten etablerer en åpen og god dialog (veiledningsplikten) med styrer og barnehageeier. For mange uanmeldte tilsynsbesøk kan oppleves som et tillitsbrudd mellom barnehagemyndighet og barnehageeier.

**Forberedelse**

Hendelsesbasert tilsyn varsles ikke på forhånd.

Barnehagemyndighet må på forhånd ha klart definert målet med tilsynet, og ha forberedt seg på hva man vil se etter.

Barnehagestyrer skal orienteres når barnehagemyndighetenes representanter ankommer barnehagen, og gis mulighet til å varsle eier.

Styrer og eier skal motta et skriftlig tilsynsbrev ved ankomst.

**Rapport**

Det skal utarbeides en skriftlig rapport etter tilsynsbesøket.